खुफिया ब्यूरो के मुताबिक पाकिस्तान में आईएसआई की मदद से साल्वेशन आर्मी (एआरएसए) भी भारत में अपनी कई शाखा बनाने की कोशिश कर रहा है। ऐसे में अगर भारत में रोहिंग्या को रहने की अनुमति दी गयी तो भविष्य में आतंक की जड़ों को और बढ़ावा मिलेगा और ये भारत में आतंकी हमलों को अंजाम दे सकते हैं। इन सभी बिंदुओं पर गौर करते हुए भारत सरकार ने स्पष्ट कर दिया है कि वो किसी भी कीमत पर देश की सुरक्षा को टाक पर नहीं रखेंगे। असम में एनआरसी के जरिये अवैध अप्रवासियों को देश से बाहर भेजने की प्रक्रिया जारी है, ऐसे में इन रोहिंग्या शरणार्थियों का केरल राज्य में जाकर बसना अच्छे संकेत नहीं है। हालांकि, देश की सुरक्षा व्यवस्था इस मामले में काफी सक्रिय है और अलर्ट है।